Descrierea mărfurilor Clasificare Cod NC Explicație

(1) (2) (3)

1. Articol de îmbrăcăminte din material tricotat (60 % lână, 40 % poliamidă), unicolor, cu o grosime de 2,3 mm, fără căptușeală, cu guler cu rever, destinat acoperirii părții superioare a corpului și care coboară până sub șolduri. Are mâneci lungi, o răscroială a gâtului în V, o deschidere completă în față, care se încheie cu nasturi, partea dreaptă peste partea stângă, buzunare situate sub talie și un tiv la bază. Acest articol de îmbrăcăminte este constituit din șase bucăți de material (din care două pentru față și patru pentru spate) cusute împreună pe lungime, are pernițe interioare la umeri, precum și două pense pe lungime, care pornesc de la piept (jachetă). (A se vedea fotografia nr. 557) (1) 6104 31 00 Clasificarea conformă cu dispozițiile cuprinse în regulile generale 1 și 6 de interpretare a Nomenclaturii Combinate, cu nota de la subpoziția 2 (A) de la secțiunea XI, cu nota 9 de la capitolul 61, precum și cu textul codurilor NC 6104 și 6104 31 00. Ținând seama de aspectul său general și, în special, de faptul că prezintă o anumită rigiditate (țesătură groasă, șase bucăți de material și două pense), acest articol trebuie clasificat drept jachetă la codul NC 6104.

2. Articol de îmbrăcăminte din material tricotat (70 % acrilic, 30 % lână), unicolor, cu o grosime de 2,1 mm, fără căptușeală, cu guler răsfrânt, destinat acoperirii părții superioare a corpului și care coboară până sub talie. Are mâneci lungi, o răscroială a gâtului în V, deschidere completă în față, care se încheie cu nasturi, partea dreaptă peste partea stângă, buzunare situate sub talie și un tiv la bază. Acest articol de îmbrăcăminte este constituit din șase bucăți de material (din care două pentru față și patru pentru spate), cusute împreună pe lungime; are, de asemenea, pernițe interioare pentru umeri precum și două pense pe lungime care pornesc de la piept (jachetă). (A se vedea fotografia nr. 558) (1) 6104 33 00 Clasificarea este conformă cu dispozițiile cuprinse în regulile generale 1 și 6 de interpretare a Nomenclaturii Combinate, cu nota de la subpoziția 2 (A) de la secțiunea XI, cu nota 9 de la capitolul 61, precum și cu textul codurilor NC 6104 și 6104 33 00. Ținând seama de aspectul său general și, în special, de faptul că prezintă o anumită rigiditate (țesătură groasă, șase bucăți de material și două pense), acest articol trebuie clasificat drept jachetă la codul NC 6104.

3. Articol de îmbrăcăminte ușor, din material tricotat subțire, de tip tricou (100 % bumbac), cu dungi bicolore, fără căptușeală, fără guler, cu croială dreaptă, destinat acoperirii părții superioare a corpului, care coboară până la șolduri, cu tiv la marginile mânecilor și la bază. Are mâneci scurte, o răscroială rotunjită la baza gâtului, o deschidere completă în față, care se încheie cu nasturi, partea dreaptă peste partea stângă și buzunare situate sub talie. Are, de asemenea, pernițe interioare la umeri (articol similar unei veste tricotate). (A se vedea fotografia nr. 555) (1) 6110 20 99 Clasificarea este conformă cu dispozițiile cuprinse în regulile generale 1 și 6 de interpretare a Nomenclaturii Combinate, cu notele 4 și 9 de la capitolul 61, precum și cu textul codurilor NC 6110, 6110 20 și 6110 20 99. Ținând seama de aspectul său general și, în special, de faptul că materialul din care a fost confecționat nu prezintă o rigiditate suficientă pentru a fi considerat jachetă, acest articol trebuie clasificat ca articol de îmbrăcăminte similar unei veste tricotate de la codul NC 6110.

4. Articol de îmbrăcăminte confecționat dintr-un material tricotat, foarte larg, cu dungi groase, mari (60 % bumbac, 40 % poliester), unicolor, fără căptușeală, fără guler, cu croială dreaptă, destinat acoperirii părții superioare a corpului, care coboară până la șolduri, cu tiv la marginile mânecilor și la bază. Are mâneci lungi, o răscroială a gâtului în V, o deschidere completă în față, care se încheie cu nasturi, partea dreaptă peste partea stângă, buzunare situate sub talie, precum și despicături laterale bazei. (Articol de îmbrăcăminte similar unei veste tricotate). (A se vedea fotografia nr. 556) (1) 6110 20 99 Clasificarea conformă cu dispozițiile cuprinse în regulile generale 1 și 6 de interpretare a Nomenclaturii Combinate, cu notele de la subpoziția 2 (A) de la secțiunea XI, cu notele 4 și 9 de la capitolul 61, precum și cu textul codurilor NC 6110, 6110 20 și 6110 20 99. Ținând seama de aspectul său general și, în special, de faptul că materialul din care este confecționat nu prezintă suficientă rigiditate pentru a fi considerat jachetă, acest articol trebuie clasificat ca articol de îmbrăcăminte similar unei veste tricotate de la codul NC 6110.

5. Set din două articole de îmbrăcăminte ambalat pentru vânzarea cu amănuntul, care conține: Clasificarea este conformă cu dispozițiile cuprinse în regulile generale 1 și 6 de interpretare a Nomenclaturii Combinate, cu nota 13 de la secțiunea XI, cu nota de la subpoziția 2 (A) de la secțiunea XI, cu notele 3 litera (b) și 9 de la capitolul 61, precum și cu textul codurilor NC 6104, 6104 62, 6104 62 10, 6110, 6110 20 și 6110 20 99. Ținând seama de aspectul general al acestora și, în special, de prezența, în partea superioară, a unui motiv decorativ cusut de mari dimensiuni și a unui element decorativ cusut pe interior la nivelul răscroielii gâtului, aceste articole de îmbrăcăminte nu par a fi destinate să fie purtate exclusiv sau în principal ca pijamale.

(a) un pulover lejer din material tricotat de culoare roșie, unicolor (80 % bumbac, 20 % poliester), destinat acoperirii părții superioare a corpului, fără deschidere, cu mâneci lungi și răscroială la baza gâtului. Acest articol de îmbrăcăminte prezintă borduri tricotate la răscroiala gâtului, la baza și la extremitatea mânecilor, un motiv decorativ aplicat pe partea din față. Acesta are, de asemenea, un motiv decorativ cusut pe interior, situat la nivelul răscroielii gâtului și realizat din același material ca și pantalonul. (A se vedea fotografia nr. 559 A) (1) 6110 20 99

(b) un pantalon ușor din material tricotat (80 % bumbac, 20 % poliester) cu carouri imprimate multicolore, care ajunge de la talie la glezne, fără deschidere în talie. Acest articol de îmbrăcăminte este strâns în talie cu ajutorul unei benzi elastice și are la extremitățile inferioare borduri tricotate. Acesta are, de asemenea, două bucle laterale situate la nivelul taliei și care permit agățarea. (A se vedea fotografia nr. 559 B) (1) 6104 62 10

6. Set din două articole de îmbrăcăminte, ambalat pentru vânzarea cu amănuntul, care conține: Clasificarea este conformă cu dispozițiile cuprinse în regulile generale 1 și 6 de interpretare a Nomenclaturii Combinate, cu nota 13 de la secțiunea XI, cu nota de la subpoziția 2 (A) de la secțiunea XI, cu notele 3 litera (b) și 9 de la capitolul 61, precum și cu textul codurilor NC 6104, 6104 62, 6104 62 10, 6110, 6110 20 și 6110 20 99. A se vedea și notele explicative SA privind poziția 6112. Ținând seama de aspectul lor general și, în special, de prezența în partea superioară a unui motiv decorativ de mari dimensiuni imprimat, a unei borduri tricotate duble la nivelul răscroielii gâtului și, în partea inferioară, a unei benzi inserate și a două cusături decorative, aceste articole de îmbrăcăminte nu par a fi destinate să fie purtate exclusiv sau în principal ca pijamale.

(a) un pulover lejer din material tricotat (80 % bumbac, 20 % poliester) confecționat din două țesături diferite (una cu dungi roșii și albe, alta albastră unicoloră), destinat acoperirii părții superioare a corpului, fără deschidere, cu mâneci lungi de o singură culoare. Acest articol de îmbrăcăminte are borduri tricotate la baza și la capetele mânecilor. Acest articol are, de asemenea, o răscroială la baza gâtului, cu două benzi de bordură tricotată de culori diferite, un motiv decorativ imprimat pe partea din față, precum și două cusături decorative situate la nivelul răscroielii mânecilor. (A se vedea fotografia nr. 560 A) (1) 6110 20 99

(b) un pantalon lejer din material tricotat (80 % bumbac, 20 % poliester), confecționat din două țesături identice cu cele ale părții superioare, de la talie la glezne, fără deschidere în talie. Acest articol de îmbrăcăminte este strâns în talie cu ajutorul unei benzi elastice și are borduri tricotate la extremitățile inferioare. Acesta are pe piciorul stâng o bandă laterală inserată pe lungime, care este confecționată din material reiat. Are, de asemenea, două cusături decorative la nivelul acestei benzi, precum și două bucle la nivelul taliei, care permit agățarea. (A se vedea fotografia nr. 560 B) (1) 6104 62 10